รยออุค (Ryeowook) ซูปเปอร์จูเนียร์ รายงานตัวเข้ากรม แฟนๆร่วมส่งคึกคัก (2016-10-11) – PINGBOOK
รยออุค (Ryeowook) ซูปเปอร์จูเนียร์ รายงานตัวเข้ากรม แฟนๆร่วมส่งคึกคัก (2016-10-11)
11 ตุลาคม เวลา 13.20 น. ณ สวนมิรุนามู โบกังชอน จึงพยองอึบ จึงพยองกุน ชุงบุก รยออุค (Ryeowook) แห่ง ซุปเปอร์จูเนียร์ (Super Junior) ปรากฏตัวพบแฟนคลับและนักข่าวก่อนรายงานตัวเข้าศูนย์ฝึกทหาร ซึ่งเขามาในมาดหนุ่มผมสั้นพร้อมรอยยิ้มสบายๆ
ในวันนี้มีแฟนๆทั้งในเกาหลี จีน ญี่ปุ่น ฯลฯ มาร่วมส่งเขากว่า 100 คน ด้านแฟนๆต่างทำป้ายเชียร์อย่าง ‘รยออุค รีบกลับมานะ พวกเราจะยังไม่คบใคร’ ‘พี่คะ! พวกเรามั่นใจว่าจะรอจนถึงปี2018’ พร้อมกับฝากข้อความผ่านนักข่าวว่า ‘ไปกลับมาดีๆนะ" กันอย่างพร้อมเพรียง
ด้านรยออุคกล่าวทักทาย "ผมจะกลับมาอีกครั้งอย่างเท่ในเดือนกรกฏาคม 2018 ขอบคุณครับ ผมจะดูแลสุขภาพให้ดีและกลับมาหาทุกคน"
ด้านอีทึกที่มาร่วมส่งรยออุคในวันนี้กล่าวว่า "น้องเล็กซุปเปอร์จูเนียร์ของเราจะเข้ากรมแล้ว ก่อนหน้านี้เขาบอกว่าคิดถึงแฟนๆอยากจะร่ำลาสักหน่อย เราก็เลยเตรียมงานวันนี้ขึ้นมาครับ" ด้านรยออุคกล่าว "ขอบคุณครับที่ไม่ลืมและมาส่งผม ผมจะกลับมาอย่างเข้มแข็ง" ก่อนที่จะปิดท้ายด้วยท่าประจำของวงที่มาทำร่วมกับแฟนๆอย่าง "พวกเราซุปเปอร์จูเนียร์" ด้วยความประทับใจกันไปถ้วนหน้า
อนึ่ง รยออุค เป็นสมาชิก ซุปเปอร์จูเนียร์ คนที่ 10 ที่ได้รายงานตัวเข้ากรม ซึ่งตอนนี้เหลือเพียง คยูฮยอน (Kyuhyun)